བགྲོ་གཞིའི་ལུང་གསུམ་པ།ལེགས་བཤད་སྙིང་པོ་ལས།འདི་ལ་ལེགས་ལྡན་ལ་སོགས་པ་རང་རྒྱུད་པ་རྣམས་ཀྱིས་དེ་འདྲའི་ཁྱད་པར་དོར་བའི་སྤྱི་ཕན་ཚུན་དུ་སྟོན་རྒྱུ་མེད་ཀྱང་།དོན་དམ་པར་དང་བདེན་པར་ཡོད་མེད་ཀྱིས་ཁྱད་པར་དུ་མ་བྱས་པའི་སྤྱི་ཆོས་ཅན་དུ་གཟུང་རྒྱུ་ཡོད་ཅེས་སྒྲུབ་མི་ནུས་ཏེ།རང་གི་ངོ་བོས་ཡོད་ན་བདེན་པར་ཡོད་པའི་དོན་ཡིན་པའི་ཕྱིར་རོ།།ཞེས་ཐལ་འགྱུར་བས་ལྟ་ན།ལེགས་ལྡན་གྱིས་དངོས་སྨྲ་བ་ལ་རང་གི་ངོ་བོས་ཡོད་མེད་ཁྱད་པར་དོར་བའི་སྤྱི་ཕན་ཚུན་སྟོན་རྒྱུ་མེད་ཀྱང་།བདེན་གཉིས་ཀྱིས་ཁྱད་པར་དོར་བའི་སྤྱི་ཆོས་ཅན་དུ་གཟུང་རྒྱུ་ཡོད་ཅེས་སྒྲུབ་མི་ནུས་ཏེ།རང་གི་ངོ་བོས་ཡོད་ན་བདེན་པར་ཡོད་དགོས་པའི་ཕྱིར་རོ།།